Puze vald

Puze vald (läti keeles Puzes pagasts) on vald Lätis Ventspilsi piirkonnas. Vald piirneb sama piirkonna Ance, Pope, Ugāle ja Usma vallaga ning Talsi piirkonna Dundaga, Valdgale ja Ģibuļi vallaga.

Valla pindala on 207 km². 2016. aasta seisuga elas seal 920 inimest.Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde. Vallavanem on Santa Šēniņa. Valla keskus on Blāzma küla.

Ajalugu

Puze mõisavallaga ühendati aastal 1891 Puzenieki mõisavald ja see pani aluse Puze vallale. Aastal 1935 oli Puze valla pindala 261,2 km² ja seal oli 2041 elanikku.Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Aastal 1945 moodustati vallas Puze, Amele ja Mode külanõukogu, aastal 1949 aga vald likvideeriti. Aastal 1954 liideti Puze külanõukoguga likvideeritav Amele külanõukogu.Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Aastal 1990 muudeti külanõukogu vallaks. 2009. aastast kuulub vald Ventspilsi piirkonda.

Loodus

Suurimad jõed on Rinda jõgi ja Stende jõgi. Järvedest asuvad vallas 4,2 hektari suurune Ieriņezers, Ugāle valla piiril asuv 4,4 hektari suurune Dūņezers, 6,9 hektari suurune Dzilene järv, 7,8 hektari suurune Zutene järv, 20,4 hektari suurune Seklene järv, 19,6 hektari suurune Dižiere järv ja 520 hektari suurune Puze järv. Usma valla piiril asub Vasnieki soo pindalaga 497 ha. Vald ise asub Kursi madalikul, põhjaosa ka Rannikumadalikul, kõrgeim koht asub Amele lähistel ja ulatub 56,5 meetrit üle merepinna. Valla pindalast katavad metsad 76,7%.Ventspils novada teritorijas plānojums. Paskaidrojuma raksts. lk. 12

Looduskaitse all on Akmeņkalnsi kuradi jalajäljega kivi, Puze ja Puzenieki mõisade juures kasvab ka mitu nimetut looduskaitsealust põlispuud. Valla idaosas asuvad osaliselt Raķupe oru hoiuala ja Stikli soode hoiuala, lääneosas asub 8 hektari suurune Puze liiviku konnade elupaiga hoiuala.Latvijas īpaši aizsargājamām dabas teritorijām dabas datu pārvaldības sistēmā OZOLS

Kaitstavad objektid

Kultuurimälestistest on riikliku kaitse all Puze linnamägi ja Puze luteri kirik koos sealse nelja vapireljeefiga. Regionaalse kaitse all on Buči keskaegne kalmistu, Jaunviecītese muinaskalmed ja Lejaskrogsi muinaskalmed. Kohaliku kaitse all on Puze kirikumõisa hooned (õpetaja maja ja majandushoone) ning Purmaļi muinaskalmed ehk Pingāļi kalmistu.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts

Asustus

Aastal 2011 elas vallas 855 lätlast, 22 venelast, 5 valgevenelast, 6 ukrainlast, 2 poolakat ja 7 leedulast.Ethnic composition of Latvia 2011
Valla külad:

 Küla  Küla tüüp  Elanike arv Amele  ciems  60 (2025) Banku ciems  mazciems  14 (2015) Blāzma  ciems  345 (2025) Dandzītes  mazciems  38 (2015) Grūžas  mazciems  12 (2015) Līcnieki  mazciems  13 (2015) Nīcciems  mazciems  61 (2015) Puzenieki  ciems  35 (2025) Puzes muiža  ciems  3846 (2025) Raibkrogs  mazciems  14 (2015) Rūmciems  mazciems  2 (2015) Speltes  mazciems  3 (2015) Stikli  ciems  70 (2025) Trēbējciems  mazciems  38 (2015) Viecītes  mazciems  6 (2015)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Valla koduleht
Kaart valla üldplaneeringuga

Kategooria:Läti vallad
Kategooria:Ventspilsi piirkond